August Kirsel

August Kirsel (9. aprill 1891 – 13. aprill 1964Päring kalmistud.ee andmebaasis) oli eesti õpetaja.

Ta sündis Paistu kihelkonnas Loodi vallas Laane talus. Aastatel 1907–1909 õppis ta Tartu Õpetajate Seminaris ja sai õpetajakutse eksternina Peterburis 1910. Ta täiendas end Tartu Ülikooli kaheaastastel suvekursustel.

August Kirsel oli loodusloo õpetaja Paldiski Ühisreaalgümnaasiumis (1922–1935) ja Paldiski Linna 6-klassilise Algkooli juhataja (1926–1940). Pärast Paldiski linna sundloovutamist Vene sõjaväele oli ta Tääksi 6-klassilise Algkooli juhataja Viljandimaal (1940–1950) ja samas vene keele õpetaja (1951–1961). Tema huvialadeks olid filateelia, male, ravimtaimed.

Viited

Kategooria:Eesti õpetajad
Kategooria:Suure-Jaani kalmistule maetud
Kategooria:Sündinud 1891
Kategooria:Surnud 1964